Võimu, prestiiži ja domineerimise lugude kõrval peitub möödanikus ka lugusid vabadusest, eneseteostusest ja inimlikust soojusest – naistest, kes kujundasid oma saatust suure ajaloo voolus, kus nende kasutada olid vaid piiratud aeg ja tingimused.
#000004
Esimese saate peategelane on Herrade von Landsberg (1130 - 1195). 12. sajandil on Hohenburg üks Euroopa prestiižsemaid kloostreid, korras majapidamise ning haritud nunnadega. Kui abtiss Herrade, õpetatud ja võimekas naine, otsustab kirjutada raamatu, ei saa see olla midagi vähemat kui ajastu kunste ja teadusi koondav entsüklopeedia. Millenniumivahetusel tekitavad rahvusvahelist kõmu kloostris aset leidnud salapärased kadumised. Moodsa kriminaaluurimise abil avastatakse keskaegne salakäik...
#000005
Hohenbergi nunnad 12. sajandil, Herrade ja Relindise abtissiks oleku ajal. Portreede galerii kuuekümnest eri vanuses naisest.
#000007
Sel hooajal kannab Vikerraadio saatesari "Naine ajas" alapealkirja "Naine poliitikas". Hooaja teemaks on naine poliitilise ladviku tipus, vahetult riigitüüril ja rahvusvahelises suhtluses. Sarja autor on Milvi Martina Piir.
#000009
Sel hooajal kannab "Naine ajas" elust endast inspireeritud alapealkirja "Naine poliitikas". Hooaja teemaks on naine poliitilise ladviku kõrgeimas tipus, vahetult riigitüüril ja rahvusvahelises suhtluses.
#000010
Avalikkuses tegutsev naine on läbi aegade mõttetarku ärevusse ajanud ning sundinud kirjutama pakse köited, kus argumentideks kõlbab kõik, bioloogiast üleloomulike jõududeni. Alles 20. sajandi mõttevoolud on pakkunud võimu ja soo vahekorrale värskeid ümbertõlgendusi ning asunud lõdvendama üldlevinud mõttekrampe. "Naine ajas" kasutab seda raskelt kätte võidetud vabadust, et võtta istet ajaloo võimukate naiste seas ning püüda aimata, kuidas nad mõtestaksid oma poliitilisi elusid tänapäeva moodsate teooriate valguses. Nende panust ja osalust valitsemistöös, poliitilise agenda teostamisel ning riigiideoloogiate elluviijatena pole võimalik ignoreerida. Ilma selleta jääks kogu maailmapoliitika sisuliselt mõistetamatuks.
#000011
Saatesarja "Naine ajas" esimesel hooajal tõi ajaloolane Milvi Martina Piir kuulajateni lugusid inspireerivatest naistest Euroopa ajaloos. Kuulajate ette astusid aadli- ja kodanlasenaised, haritud ja harimatud, jõukad ja vaesed, tuntud ja tunnustamatud naised. Kõik nad ületasid oma ajastu kirjutamata arusaamu ning lõid endale muljetavaldavad elud.
#000013
Teisel hooajal rääkis sari Euroopa muinasjuttude ajaloolisest "algusest". Populaarsed lood Lumivalgekesest, Tuhkatriinust, Okasroosikesest, peretütrest ja võõrastütrest, kurjast kuningannast, printsessidest, nõidadest ja haldjatest pole tekkinud tühjale kohale. Paljudel juhtudel on nende algallikaks ajaloos tegelikult elanud inimesed ja reaalselt toimunud sündmused. "Naine ajas" kolmas hooaeg on eetris alates 30. juunist 2021 kolmapäeviti kell 14.05 ja kordusena pühapäeviti kell 15.05.
#000014
Ukraina andmeil koondab Venemaa vägesid lõunarindele
#000020
Petr Pavel võitis Tšehhi presidendivalimised
#000023
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000024